**Aseγti n ukayad n umesḍis wis sin / Aseggas asdawan: 2021 - 2022**

**Almud: amezruy amiran / Aswir d taγult: aseggas wis sin 2, Taγerma**

**Taselmadt: Meriama YAHIAOUI**

Tazwart (amedya)

Aṭas n tnekriwin i d-yellan mgal Fransa seg mi d-tekcem deg 1830, gar-asent tanekra n 1871. Ayγer, amek i d-teḍra tnekra-a? D acu swayes d-tessegra?

Tanekra n 1871 tella-d almend n kra n tmental gar-asent; asrusu n ‘le régime civil’, sγur Crémieux iwakken ad yessefreḥ imehrasen i yezgan ṭṭamaεen deg zzyada n wakal. Le décret Crémieux i d-yewwin γef tesmelγlanit (la naturalization) n wudayen n Lezzayer. Asubbu n le grade n Lmuqrani seg lbacaγa neγ lxalifa.

Ass n 16 meγres 1871, Lmuqrani yennuγ deg Burğ Buεrerriğ iwakken ad d-yesken ssulṭa-ines i Fransa iwakken ad as-id-rren isem-nni-ines n Lxalifa. S yin akin iger-d iman-is ccix Lḥeddad n Rahmaniyya iwakken ad d-islelli tamurt n Leqbayel. Ass n 05 mayu 1871, Lmuqrani yettwanγa deg yiwen n umennuγ.

Deg laεmer n 80 n yiseggasen, Ccix Aḥeddad yessawel-d i umennuγ deg yiwen unejmuε deg ssuq n Msisna, Sedduq n tura. 250 n laεrac rran-d i teγri, yaεni ugar n 10 000 n yimjuhad. Da, yenna-d Ccix Aḥeddad awal-is mechuren “ad nḍegger ifransisen ar yilel am wakken i ḍeggreγ aεekkaz-a ar lqaεa”. Ikemmel amennuγ-is armi d asmi yettwaṭṭef deg 13 yulyu 1871. Ass n 19 yebrir 1873, ḥekmen fell-as s 5 n yiseggasen n lḥebs. Yemmut dinna ass n 29 yebrir 1873, 83 n yiseggasen deg tudert-is. Ma d arraw-is, nfan-ten ar la Nouvelle Calédonie.

Tagrayt (amedya)

Гas akken aṭas n lexsarat i d-yellan deg tnekriwin gar ugdud azzayri d ucengu afransis, agdud azzayri ikemmel amennuγ-is armi d asmi d-yewwi timunent deg useggas n 1962.